N3 in KwaZulu-Natal gesluit weens botsingN3-ongeluk (Foto: Arrive Alive, Twitter) Die N3-tolkonsessie het motoriste gewaarsku dat die N3-suid tussen Howick en Cedara in KwaZulu-Natal tydelik gesluit is. Dit nadat twee vragmotors Vrydag in die vroeë oggendure kop aan kop gebots het. ŉ Vragmotor het glo op die N3-noord oor die middelman gejaag en in ŉ ander vragmotor wat in die teenoorgestelde rigting (suidwaarts) op pad was, vasgery. Volgens Anita Heyl, woordvoerder van die N3-tolkonsessie, het albei vragmotors aan die brand geslaan. Heyl sê die brand is nou geblus, maar die pad bly steeds gesluit vir verkeer terwyl hulle skoonmaak. Padgebruikers kan vertragings verwag tot verdere kennisgewing, terwyl nooddienste op die toneel besig is. Die verkeer sal via die R103 na die Howick-suid/Underberg-wisselaar herlei word. Padgebruikers kan die N3-tolkonsessie se 24-uur-hulplyn by 080 063 4357 vir meer inligting skakel.